钦定古今图书集成/明伦汇编/官常典/第735卷 > 朱显忠 王均谅
## 钦定古今图书集成/明伦汇编/官常典/第735卷 > 朱显忠 王均谅

按《明外史牟鲁传》：“显忠，如皋人。为张士诚将，来降。数
从征有功。以濠梁卫指挥佥事从邓愈下河州，抵土
番，从傅友德克文州，遂留守之。洪武四年夏，蜀将丁
世真召番数万来攻，却而复至，食尽无援。或劝走避，
叱不听。攻益急，裹创力战。城破，为乱兵所杀。千户王
均谅被执不屈，磔死。友德至，世真乃走。事闻，赠恤有”
差。